اقتصادی امکداش‌لیق و اینکیشاف تشکیلاتی‌نین (OECD) ایستانبول مرکزی‌نین رسمی آچیلیشی اولوب.
تورکیه-‌نین تیجارت ناظیری محمت موش آچیلیش چیخیشیندا دئییب: " OECD ایستانبول مرکزی تورکیه ایله تشکیلات آراسیندا محصولدار امکداشلیغین مهم نتیجه‌سی‌دیر. گئنیش بیر جغرافیایا یاییلماق اوچون اوئجد ایستانبولو بولگه‌سل مرکز سئچیب. مرکز همچنین بالکان‌لار، اورتا دوغو، قوزیی افریقا و آوراسیا‌داکی اوئجد عضوو اولمایان اؤلکه‌لره خیدمت گؤستره‌جک.
OECD -نین ایستانبول-‌داکی باش قرارگاهی ایقلیم دییشیک‌لیگی، ایش اورتامی، باغلانتی و آلت یاپی کیمی اونجه لیکلی سیاست ساحه لرینین بولگه‌ده داوام‌لی و فراگیر اینکیشافین تشویق ائدیلمه‌سینده مهم اهمیت کسب ائدیر.
تورکیه بوتون قوروم‌لاری ایله مرکزین ایشینه دستک و تحفه وئرمه‌یه حاضیردیر".
OECD-ین باش کاتیبی ماتیاس کورمان ده اؤز نؤوبه‌سینده‌کی چیخیشیندا بئله سؤیله‌ییب: تورکیه 3،5 میلیون‌دان چوخ سوریه-لی قاچقینی قبول ائتمه‌سی ایله بؤلگه‌ده‌کی اینسانی بحران‌لارلا موباریزه‌ده بؤیوک سخاوت نوماییش ائتدیردی. بو یاخین‌لاردا یئنی‌لنن تاخیل دهلیزی سازیشی ایله ده تورکیه مهم تحفه لر وئردی. آوروپا، آسیا و افریقانی بیر کؤرپو کیمی بیرلش‌دیرن ایستانبول قلوبال دیالوق و امکداش‌لیق اوچون اونیکال فورصت‌لر تقدیم ائدیر.
OECD ایستانبول-دا فعالیته باشلایان‌دان بو یانا - بیر ایلدن آز مدتده سوسیال یاردیم سعی‌لرینه اهمیت‌لی تحفه لر وئردی، 8 بؤیوک تدبیره ائو صاحیب‌لیگی ائتدی و دونیانین هر یئریندن گلن ایشتیراکچی‌لارا یوکسک قوناق‌پرورلیک گؤستردی".
